ddrg/super_eurlex huggingface dataset:
KOMMISSIONENS FORORDNING (EF) Nr. 903/96 af 20. maj 1996 om fastsættelse af udligningsrenter, der skal tages i betragtning, når der opstår en toldskyld for forædlingsprodukter eller uforædlede varer (aktiv forædling og midlertidig indførsel) i andet halvår af 1996

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2), senest ændret ved forordning (EF) nr. 482/96 (3), særlig artikel 589, stk. 4, litra a), og artikel 709, og

ud fra følgende betragtning:

Kommissionen fastsætter ifølge artikel 589, stk. 4, litra a), i forordning (EØF) nr. 2454/93 satserne for de udligningsrenter, der skal tages i betragtning, når der opstår en toldskyld for forædlingsprodukter eller uforædlede varer, med henblik på at udligne en uberettiget økonomisk fordel som følge af, at datoen for toldskyldens opståen fremrykkes, såfremt der ikke finder genudførsel sted fra Fællesskabets toldområde; satserne for udligningsrenter gældende for andet halvår af 1996 er fastsat i overensstemmelse med reglerne i ovennævnte forordning -

UDSTEDT FØLGENDE FORORDNING:

Artikel 1

De satser for udligningsrenter i henhold til artikel 589, stk. 4, litra a), og artikel 709, stk. 3, litra a), i forordning (EØF) nr. 2454/93, som anvendes i perioden fra 1. juli til 31. december 1996 fastsættes således:

>TABELPOSITION>

Artikel 2

Denne forordning træder i kraft den 1. juli 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. maj 1996.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 70 af 20. 3. 1996, s. 4.
KOMMISSIONENS FORORDNING (EF) Nr. 905/96 af 21. maj 1996 om ændring af forordning (EØF) nr. 1201/89 om gennemførelsesbestemmelser for støtteordningen for bomuld

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til akten vedrørende Grækenlands tiltrædelse, særlig protokol nr. 4 om bomuld, senest ændret ved Rådets forordning (EF) nr. 1553/95 (1),

under henvisning til Rådets forordning (EF) nr. 1554/95 af 29. juni 1995 om fastsættelse af almindelige regler for støtteordningen vedrørende bomuld og om ophævelse af forordning (EØF) nr. 2169/81 (2), særlig artikel 11, stk. 1, og

ud fra følgende betragtninger:

I artikel 7, stk. 1, i Kommissionens forordning (EØF) nr. 1201/89 (3), senest ændret ved forordning (EF) nr. 2878/95 (4), er det fastsat, at indgivelse af støtteansøgning er tilladt fra den 1. juni inden det produktionsår, for hvilket der ansøges om støtte; i forbindelse med forslaget til prispakken 1996/97 og de tilknyttede foranstaltninger foreslår Kommissionen Rådet fra produktionsåret 1996/97 at afskaffe muligheden for at indgive støtteansøgninger inden ikke-egreneret bomuld anbringes under kontrol; i afventning af Rådets beslutning om dette forslag bør den første dag for indgivelse af støtteansøgninger udskydes til begyndelsen af produktionsåret;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Hør og Hamp -

UDSTEDT FØLGENDE FORORDNING:

Artikel 1

I forordning (EØF) nr. 1201/89 foretages følgende ændring:

Artikel 7, stk. 1, tredje punktum, affattes således:

»Der indgives en ansøgning for hver høst mellem den 1. september og den 31. marts i det pågældende produktionsår.«

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 21. maj 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 30. 6. 1995, s. 45.

(2) EFT nr. L 148 af 30. 6. 1995, s. 48.

(3) EFT nr. L 123 af 4. 5. 1989, s. 23.

(4) EFT nr. L 301 af 14. 12. 1995, s. 21.
KOMMISSIONENS FORORDNING (EF) Nr. 895/96 af 20. maj 1996 om ændring af forordning (EF) nr. 454/95 om gennemførelsesbestemmelser for interventioner på markedet for smør og fløde

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved Kommissionens forordning (EF) nr. 2931/95 (2), særlig artikel 6, stk. 6, og artikel 28 og 30, og

ud fra følgende betragtninger:

Ved artikel 12, stk. 5, i Kommissionens forordning (EF) nr. 454/95 (3), ændret ved forordning (EF) nr. 331/96 (4), er der fastsat en række bestemmelser om betaling af støtte til privat oplagring af smør; på grund af afvigende sprogudgaver af originalteksten til det pågældende stykke har den ved forordning (EF) nr. 331/96 gennemførte ændring medført sprogudgaver med forskellige virkninger; for at løse problemet og fjerne enhver usikkerhed bør teksten til artikel 5 genvedtages med virkning fra ikrafttrædelsesdatoen for den seneste ændring;

bilag II til forordning (EF) nr. 454/95 indeholder henvisninger til de nationale kvalitetsklasser for smør; henvisningen til finsk smør bør ændres for at tage hensyn til, at den finske lovgivning er blevet ændret på dette område;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I forordning (EF) nr. 454/95 foretages følgende ændringer:

1) Artikel 12, stk. 5, affattes således:

»5. Støtten udbetales på anmodning af den støtteberettigede senest 120 dage efter den kontraktlige oplagrings sidste dag. Er der iværksat en administrativ undersøgelse af retten til støtte, finder udbetaling dog først sted, når denne ret er blevet anerkendt.

Efter 60 dages kontraktlig oplagring kan der på den støtteberettigedes anmodning udbetales et enkelt forskud, forudsat at kontrahenten stiller en sikkerhed, som svarer til forskudsbeløbet, forhøjet med 10 %. Forskuddet beregnes på grundlag af en oplagringsperiode på 90 dage.«

2) I bilag II affattes fjortende led således:

»- klassificeret som »perinteinen meijerivoi/traditionellt mejerismör« - finsk smør«.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Artikel 1, nr. 1, anvendes fra den 27. februar 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 20. maj 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 307 af 20. 12. 1995, s. 10.

(3) EFT nr. L 46 af 1. 3. 1995, s. 1.

(4) EFT nr. L 47 af 24. 2. 1996, s. 10.
KOMMISSIONENS FORORDNING (EF) Nr. 884/96 af 14. maj 1996 om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1), ændret ved forordning (EØF) nr. 2454/93 (2),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks, senest ændret ved forordning (EF) nr. 482/96 (3), særlig artikel 173, stk. 1, og

ud fra følgende betragtninger:

I henhold til artikel 173-177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 17. maj 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. maj 1996.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 70 af 20. 3. 1996, s. 4.

BILAG

>TABELPOSITION>
KOMMISSIONENS FORORDNING (EF) Nr. 873/96 af 14. maj 1996 om ændring af forordning (EF) nr. 3016/95 om åbning af EF-toldkontingenter for 1996 for får, geder, fårekød og gedekød henhørende under KN-kode 0104 10 30, 0104 10 80, 0104 20 90 og 0204

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3383/94 af 19. december 1994 om visse gennemførelsesbestemmelser til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Bulgarien på den anden side (1), særlig artikel 1, og

ud fra følgende betragtninger:

I bilag XIIIa til Europaaftalen med Bulgarien (2) er det fastsat, hvor store mængder får, geder, fårekød og gedekød der må importeres under præferenceordningen inden for toldkontingenter; disse kontingenter blev åbnet for 1996 ved Kommissionens forordning (EF) nr. 3016/95 (3), senest ændret ved forordning (EF) nr. 652/96 (4);

ved Kommissionens forordning (EF) nr. 284/96 af 14. februar 1996 om undtagelse fra forordning (EF) nr. 1439/95 om gennemførelsesbestemmelser til Rådets forordning (EØF) nr. 3013/89 for så vidt angår indførsel og udførsel af fåre- og gedekød og fra forordning (EF) nr. 3016/95 om åbning af EF-toldkontingenter for 1996 for får, geder, fårekød og gedekød henhørende under KN-kode 0104 10 30, 0104 10 80, 0104 20 90 og 0204 (5) ændres visse importmængder for perioden 1. januar til 30. juni 1996;

Europaaftalen giver også Bulgarien mulighed for at omregne begrænsede eksportmængder af levende dyr til kødmængder; Bulgarien har anmodet EF om at omregne 1 000 tons levende dyr udtrykt som ikke udbenet slagtet vægt, som kan eksporteres til EF i 1996, til 1 000 tons kød; denne omregning vedrører kun en begrænset del af de mængder af disse produkter med oprindelse i Bulgarien, som kan importeres til EF under EF-toldkontingenter, og bør derfor godkendes;

som følge heraf bør mængderne for Bulgarien i bilag II til forordning (EF) nr. 3016/95, tilpasset ved forordning (EF) nr. 284/96, justeres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fåre- og Gedekød -

UDSTEDT FØLGENDE FORORDNING:

Artikel 1

I bilag II til forordning (EF) nr. 3016/95 ændres mængden af levende dyr for Bulgarien til »2 123«, og mængden af kød for Bulgarien ændres til »1 640«.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. maj 1996.

På Kommissionens vegne

Franz FISCHLER

Medlem af Kommissionen

(1) EFT nr. L 368 af 31. 12. 1994, s. 5.

(2) EFT nr. L 358 af 31. 12. 1994, s. 3.

(3) EFT nr. L 314 af 28. 12. 1995, s. 35.

(4) EFT nr. L 91 af 12. 4. 1996, s. 23.

(5) EFT nr. L 37 af 15. 2. 1996, s. 16.
KOMMISSIONENS FORORDNING (EF) Nr. 1017/96 af 5. juni 1996 om berigtigelse af den tyske og spanske udgave af forordning (EØF) nr. 920/89, for så vidt angår mærkning af gulerødder

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 1363/95 (2), særlig artikel 2, stk. 2, og

ud fra følgende betragtninger:

I bilag I til Kommissionens forordning (EØF) nr. 920/89 (3), senest ændret ved forordning (EF) nr. 298/96 (4), er der fastsat kvalitetsnormer for gulerødder; der er konstateret en uoverensstemmelse i udformningen af visse sprogudgaver; de pågældende sprogudgaver bør derfor berigtiges;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

Bilag I til forordning (EØF) nr. 920/89 berigtiges.

Berigtigelsen vedrører kun den tyske og spanske udgave.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) EFT nr. L 97 af 11. 4. 1989, s. 19.

(4) EFT nr. L 39 af 17. 2. 1996, s. 18.
KOMMISSIONENS FORORDNING (EF) Nr. 1016/96 af 5. juni 1996 om ændring af forordning (EF) nr. 1687/95 om den foreløbige forsyningsopgørelse for De Kanariske Øer vedrørende forarbejdede frugter og grøntsager

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved Kommissionens forordning (EF) nr. 2537/95 (2), særlig artikel 3, stk. 4, og

ud fra følgende betragtninger:

Den foreløbige forsyningsopgørelse for De Kanariske Øer vedrørende forarbejdede frugter og grøntsager for perioden 1. juli 1995 til 30. juni 1996 blev fastlagt ved Kommissionens forordning (EF) nr. 1687/95 (3); opgørelsen kan revideres; de mængder, der er fastsat for bestemte produkter, er næsten ved at være helt opbrugte; på grundlag af de ajourførte behov for markedet på De Kanariske Øer bør mængderne af visse produkter derfor forhøjes for indeværende produktionsår;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Produkter Forarbejdet på Basis af Frugt og Grøntsager -

UDSTEDT FØLGENDE FORORDNING:

Artikel 1

Bilaget til forordning (EF) nr. 1687/95 affattes som vist i bilaget til denne forordning.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 5. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 13.

(2) EFT nr. L 260 af 31. 10. 1995, s. 10.

(3) EFT nr. L 161 af 12. 7. 1995, s. 11.

BILAG

»BILAG

Foreløbig forsyningsopgørelse for De Kanariske Øer for forarbejdede frugter og grøntsager for perioden 1. juli 1995 til 30. juni 1996

>TABELPOSITION>
KOMMISSIONENS FORORDNING (EF) Nr. 1001/96 af 4. juni 1996 om ændring af forordning (EF) nr. 1487/95 om forsyningsopgørelsen for De Kanariske Øer vedrørende varer hidrørende fra svinekødssektoren og om støtte for produkter fra Fællesskabet

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1601/92 af 15. juni 1992 om særlige foranstaltninger for visse landbrugsprodukter til fordel for De Kanariske Øer (1), senest ændret ved Kommissionens forordning (EF) nr. 2537/95 (2), særlig artikel 4, stk. 4, og

ud fra følgende betragtninger:

Støtten til levering af svinekødsprodukter til De Kanariske Øer blev fastsat ved Kommissionens forordning (EF) nr. 1487/95 (3), ændret ved forordning (EF) nr. 2951/95 (4);

for at udvikle øgruppens produktionspotentiel og for at imødekomme stigningen i den lokale efterspørgsel bør antallet af racerene avlsdyr forhøjes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Svinekød -

UDSTEDT FØLGENDE FORORDNING:

Artikel 1

Bilag III til forordning (EF) nr. 1487/95 affattes som anført i bilaget til denne forordning.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 173 af 27. 6. 1992, s. 13.

(2) EFT nr. L 260 af 31. 10. 1995, s. 10.

(3) EFT nr. L 145 af 29. 6. 1995, s. 63.

(4) EFT nr. L 308 af 21. 12. 1995, s. 41.

BILAG

»BILAG III

Levering til De Kanariske Øer af racerene avlssvin med oprindelse i Fællesskabet i perioden 1. juli 1995 til 30. juni 1996

>TABELPOSITION>
KOMMISSIONENS FORORDNING (EF) Nr. 999/96 af 4. juni 1996 om ændring af forordning (EØF) nr. 3886/92 om gennemførelsesbestemmelser for præmieordninger for oksekød for så vidt angår anvendelsen af forarbejdningspræmien

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 894/96 (2), særlig artikel 4i, stk. 4, og

ud fra følgende betragtninger:

Den forarbejdningspræmie, der blev indført ved artikel 4i i forordning (EØF) nr. 805/68, og som anvendes i forbindelse med Kommissionens forordning (EØF) nr. 3886/92 (3), senest ændret ved forordning (EF) nr. 1850/95 (4), kan medføre uretfærdighed, for så vidt angår de sanktioner, der skal iværksættes, når det antal dyr, der ansøges om, ikke svarer til det antal støtteberettigede dyr, der er til stede ved forarbejdningen; artikel 49 i forordning (EØF) nr. 3886/92 bør derfor ændres;

for at spare de pågældende erhvervsdrivende for økonomiske følger bør det fastsættes, at foranstaltningen anvendes fra datoen for den faktiske anvendelse af forarbejdningspræmien;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

Artikel 49, stk. 3, i forordning (EØF) nr. 3886/92 affattes således:

»3. Konstateres det, at de dyr, der er til stede ved forarbejdningen, ikke svarer til de i stk. 1 omhandlede dyr, ydes præmien for det antal tilstedeværende dyr, der er støtteberettigede, nedsat med antallet af tilstedeværende dyr, der ikke er støtteberettigede.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den 20. april 1996.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 4. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 125 af 23. 5. 1996, s. 1.

(3) EFT nr. L 391 af 31. 12. 1992, s. 20.

(4) EFT nr. L 177 af 28. 7. 1995, s. 45.
KOMMISSIONENS FORORDNING (EF) Nr. 995/96 af 3. juni 1996 om ændring af forordning (EF) nr. 1466/95 om særbestemmelser for anvendelsen af eksportrestitutioner for mælk og mejeriprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved Kommissionens forordning (EF) nr. 2931/95 (2), særlig artikel 13, stk. 3, og artikel 17, stk. 14, og

ud fra følgende betragtninger:

Nogle af de produkter, der er nævnt i artikel 1a og 1b i Kommissionens forordning (EF) nr. 1466/95 (3), senest ændret ved forordning (EF) nr. 823/96 (4), er ikke anført i nomenklaturen over eksportrestitutioner for mejeriprodukter og kan ikke angives ved hjælp af en ellevecifret kode; disse produkter bør derfor i licensansøgningen og i licensen angives ved hjælp af en ottecifret kode;

i forordning (EF) nr. 1466/95 er det fastsat, at licensansøgningerne kan annulleres, hvis nedsættelseskoefficienten er på under 0,8; for at sikre en korrekt forvaltning af ordningen med eksportrestitutioner og formindske risikoen for, at der indgives ansøgninger om eksportlicens for mejeriprodukter i spekulationsøjemed, er det nødvendigt, at denne grænse sættes lavere; for at undgå enhver tvetydighed bør udtrykket »nedsættelseskoefficient« samtidig erstattes af udtrykket »tildelingskoefficient«;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I forordning (EF) nr. 1466/95 foretages følgende ændringer:

1) I artikel 1a, stk. 4, og i artikel 1b, stk. 5, indsættes i litra d) som nyt stykke:

»For oste, der ikke er anført i nomenklaturen over eksportrestitutioner for landbrugsprodukter, angives dog den ottecifrede KN-kode i rubrik 16 i licensansøgningen og i licensen.«

2) Artikel 8, stk. 3, litra a), ændres således:

i) i første afsnit, andet led, ændres »nedsættelseskoefficient« til »tildelingskoefficient«

ii) i andet afsnit ændres »0,8« til »0,4«.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. juni 1996.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 13.

(2) EFT nr. L 307 af 20. 12. 1995, s. 10.

(3) EFT nr. L 144 af 28. 6. 1995, s. 22.

(4) EFT nr. L 111 af 4. 5. 1996, s. 9.